b'\n_START_ARTICLE_\nDaniel Mitterdorfer\n_START_SECTION_\nSeuraura\n_START_PARAGRAPH_\nMitterdorfer on HC Innsbruckin oma kasvatti. H\xc3\xa4n debytoi seuran miesten joukkueessa vain 16-vuotiaana kaudella 2005\xe2\x80\x932006, jolloin Mitterdorfer pelasi It\xc3\xa4vallan p\xc3\xa4\xc3\xa4sarja Erste Bank Eishockey Ligassa viisi ottelua ilman tehopisteit\xc3\xa4. Kaudella 2006\xe2\x80\x932007 h\xc3\xa4n pelasi siell\xc3\xa4 20 ottelua ja yli puolet Mitterdorferin kaudesta eteni Innsbruckin kakkosjoukkueessa It\xc3\xa4vallan nelj\xc3\xa4nneksi korkeimmalla sarjatasolla K\xc3\xa4rntner Eishockey Ligassa. Kaudella 2007\xe2\x80\x932008 h\xc3\xa4n pelasi yhdeks\xc3\xa4n EBEL-ottelua. Kev\xc3\xa4tkauden Mitterdorfer pelasi Suomessa H\xc3\xa4meenlinnan Pallokerhon A-nuorissa._NEWLINE_Syyskuussa 2008 Mitterdorfer teki EBEL-sopimuksen EC Salzburgin kanssa. H\xc3\xa4n pelasi kaudella 2008\xe2\x80\x932009 liigassa 17 runkosarja- ja yhden playoff-ottelun. Noin puolet kaudestaan Mitterdorfer pelasi Salzburgin kakkosjoukkueessa It\xc3\xa4vallan toiseksi korkeimmalla sarjatasolla Nationalligassa, jossa h\xc3\xa4n pelasi my\xc3\xb6s suurimman osan seuraavasta kaudesta 2009\xe2\x80\x932010. Mitterdorfer pelasi kauden aikana viisi EBEL-ottelua ja vahvisti my\xc3\xb6s Salzburgin A-nuoria voittaen kauden p\xc3\xa4\xc3\xa4tteeksi mestaruuden. Kaudella 2010\xe2\x80\x932011 h\xc3\xa4n avasi lopulta pistetilins\xc3\xa4 EBEL:ss\xc3\xa4 tekem\xc3\xa4ll\xc3\xa4 yhden sy\xc3\xb6tt\xc3\xb6pisteen sek\xc3\xa4 25 pelaamassaan runkosarja- ett\xc3\xa4 kymmeness\xc3\xa4 playoff-ottelussaan. Mitterdorfer voitti kauden p\xc3\xa4\xc3\xa4tteeksi It\xc3\xa4vallan-mestaruuden._NEWLINE_Kaudeksi 2011\xe2\x80\x932012 Mitterdorfer siirtyi EHC Linzin riveihin. H\xc3\xa4n pelasi siell\xc3\xa4 ensimm\xc3\xa4isen kokonaisen EBEL-kautensa tehden 50 runkosarjaottelussa tehot 3+3=6 ja 17 playoff-ottelussa yhden sy\xc3\xb6tt\xc3\xb6pisteen. Mitterdorfer voitti kauden p\xc3\xa4\xc3\xa4tteeksi It\xc3\xa4vallan-mestaruuden. Kesken kauden 2015\xe2\x80\x932016, marraskuussa 2015 h\xc3\xa4nen sopimuksensa Linzin kanssa purettiin, kun joukkue hankki puolustukseensa Grant Lewisin, eik\xc3\xa4 Mitterdorferille ollut en\xc3\xa4\xc3\xa4 k\xc3\xa4ytt\xc3\xb6\xc3\xa4. Joulukuussa h\xc3\xa4n siirtyi loppukauden sopimuksella Mestis-joukkue Lemp\xc3\xa4\xc3\xa4l\xc3\xa4n Kisan paitaan._NEWLINE_Mitterdorfer palasi kaudeksi 2016\xe2\x80\x932017 kasvattajaseuraansa HC Innsbruckiin.\n_START_SECTION_\nMaajoukkueura\n_START_PARAGRAPH_\nMitterdorfer edusti It\xc3\xa4valtaa MM-kilpailuissa vuonna 2015 sek\xc3\xa4 IA-divisioonan MM-kilpailuissa vuonna 2014, jolloin h\xc3\xa4n voitti hopeaa. Yhteens\xc3\xa4 Mitterdorfer on pelannut 51 A-maaottelua. H\xc3\xa4n teki A-maajoukkuedebyyttins\xc3\xa4 12. marraskuuta 2010 Unkarin Sz\xc3\xa9kesfeh\xc3\xa9rv\xc3\xa1rissa Ranskaa vastaan._NEWLINE_Mitterdorfer pelasi my\xc3\xb6s alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). J\xc3\xa4lkimm\xc3\xa4inen turnaus p\xc3\xa4\xc3\xa4ttyi It\xc3\xa4vallan sarjanousuun A-sarjaan.'